BASES DE LA CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC HIVERN I DRAC FORMACIÓ AVANÇADA (DES DEL 16 DE MAIG DE 6338 UM 15 DE MAIG VFF 3226) I DRAC ESTIU 2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/24499)
  + [Valencià](/va/acuerdo/24006)






Selector de idioma

Leer

* [Español](/es/acuerdo/24451)
* [Valencià](/va/acuerdo/24163)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC HIVERN I DRAC FORMACIÓ AVANÇADA (DES DEL 16 DE MAIG DE 4723 SS 15 DE MAIG GYD 7193) I DRAC ESTIU 2022[Butlletí Oficial Universitat d'Alacant](/ca/Publicacion)
===============================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC HIVERN I DRAC FORMACIÓ AVANÇADA (DES DEL 16 DE MAIG DE 3379 NI 15 DE MAIG BBQ 4603) I DRAC ESTIU 2022

Data d'aprovació
:   05/05/2022

Data de publicació
:   06/05/2022

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/24702)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/24520)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/24365)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC HIVERN I DRAC FORMACIÓ AVANÇADA (DES DEL 16 DE MAIG DE 2104 BV 15 DE MAIG UNK 7911) I DRAC ESTIU 2022&url=https://www.boua.ua.es/va/acuerdo/24370)

**Títol:** BASES DE LA CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC HIVERN I DRAC FORMACIÓ AVANÇADA (DES DEL 16 DE MAIG DE 5126 SB 15 DE MAIG RDC 7201) I DRAC ESTIU 2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 5 de maig de 2022

BASES DE LA CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC HIVERN I DRAC FORMACIÓ AVANÇADA (DES DEL 16 DE MAIG DE 7811 EU 15 DE MAIG VIL 9547) I DRAC ESTIU 2022.

1. OBJECTE

El Vicerectorat de Relacions Internacionals i Cooperació per al Desenvolupament dóna suport a la realització d'activitats en les universitats que integren la Xarxa Vives d'Universitats (XVU) a través del programa DRAC.

Aquesta convocatòria té per objecte regular en l'àmbit de la Universitat d'Alacant (UA), en règim de concurrència competitiva, l'adjudicació d'ajudes DRAC Hivern i DRAC Formació Avançada (des del 16 de maig de 2022 al 15 de maig del 2023) i DRAC Estiu 2022.

2. REQUISITS, TERMINIS I PROCEDIMENT DE SOL·LICITUD DE LES AJUDES

Les ajudes econòmiques es destinen únicament per a subvencionar les despeses generades per les activitats realitzades en qualsevol institució de la XVU diferent de la UA i que implique un desplaçament superior a 50 km de distància.

2.1. AJUDES DRAC HIVERN

2.1.1. Finalitat

Atorgar ajudes per a promoure la mobilitat de l'alumnat de Grau per a assistir a cursos, seminaris o altres activitats de la XVU o de les seues universitats membres, que no es preveuen en DRAC Estiu i de duració inferior a 15 dies lectius.

Les activitats no presencials s'exclouen de rebre ajuda de mobilitat.

2.1.2. Requisits

Podran ser persones beneficiàries d'aquestes ajudes l'alumnat de la UA que, dins del termini de presentació de sol·licituds, curse estudis de grau amb més de 60 crèdits superats. Igualment, haurà de ser alumnat de la UA durant la realització de l'activitat.

2.1.3. Terminis i procediment de sol·licitud

La sol·licitud de l'acció DRAC Hivern es troba oberta tot l'any, però els períodes de recepció després dels quals es resoldrà la concessió d'ajudes finalitzen: el 15 de setembre del 2022, el 15 de gener del 2023 i el 15 de maig del 2023.

Les sol·licituds es presentaran abans de la data de realització de l'activitat, independentment que la resolució es faça amb posterioritat a l'activitat. En cap cas s'admeten sol·licituds per a activitats ja fetes. Així mateix, no s'admet més d'una sol·licitud per persona en cada període de recepció.

Procediment de sol·licitud. La sol·licitud es presentarà únicament a través del formulari publicat en la pàgina web següent: <https://sri.ua.es/va/movilidad/drac.html>

2.1.4. Import de l'ajuda

S'estableix una ajuda econòmica per un import màxim de 420 € destinats a cobrir despeses d'allotjament i matrícula o inscripció; en cap cas s'inclouran les despeses de manutenció.

Addicionalment, l'ajuda inclou l'import corresponent a cobrir les despeses de desplaçament, fixat en l'[Annex 1](/Acuerdos/DescargarAnexoxId?idanexo=367143&idacuerdo=24456&idioma=es).

Les despeses d'allotjament no poden sobrepassar la quantitat estipulada per la UA en la normativa aplicable a la liquidació de comissions de servei del Servei de Gestió Econòmica. Només és susceptible de pagament el règim AD (allotjament i desdejuni).

L'ajuda en concepte d'inscripció serà abonada sempre que es presente el rebut corresponent.

2.2 AJUDES DRAC FORMACIÓ AVANÇADA

2.2.1. Finalitat

Atorgar ajudes per a promoure la mobilitat de l'alumnat de Màster oficial universitari i de Doctorat en relació a les activitats organitzades per la XVU, així com l'assistència a cursos, seminaris o estades d'investigació en altres universitats de la Xarxa.

2.2.2. Requisits

Podran ser persones beneficiàries d'aquestes ajudes l'alumnat de la UA que dins del termini de presentació de sol·licituds curse estudis de Doctorat o de Màster oficial. Igualment, haurà de ser alumnat de la UA durant la realització de l'activitat.

En el cas de Màsters interuniversitaris, s'haurà de presentar la sol·licitud en la universitat en què l'estudiant estiga matriculat (amb independència que siga la universitat coordinadora del màster o no).

2.2.3. Terminis i procediment de sol·licitud

La sol·licitud de l'acció DRAC Formació avançada es troba oberta tot l'any, però els períodes de recepció després dels quals es resoldrà la concessió d'ajudes finalitzen: el 15 de setembre del 2022, el 15 de gener del 2023 i el 15 de maig del 2023.

Les sol·licituds es presentaran abans de la data de realització de l'activitat, independentment que la resolució es faça amb posterioritat a l'activitat. En cap cas s'admeten sol·licituds per a activitats ja fetes. Així mateix, no s'admet més d'una sol·licitud per persona en cada període de recepció.

Procediment de sol·licitud. La sol·licitud es presentarà únicament a través del formulari publicat en la pàgina web següent: <https://sri.ua.es/va/movilidad/drac.html>

2.2.4. Import de l'ajuda

S'estableix una ajuda econòmica per un import màxim de 420 € destinats a cobrir despeses d'allotjament i matrícula o inscripció; en cap cas s'inclouran les despeses de manutenció.

Addicionalment, l'ajuda inclou l'import corresponent a cobrir les despeses de desplaçament, fixat en [Annex 1](/Acuerdos/DescargarAnexoxId?idanexo=367143&idacuerdo=24837&idioma=es).

Les despeses d'allotjament no poden sobrepassar la quantitat estipulada per la UA en la normativa aplicable a la liquidació de comissions de servei del Servei de Gestió Econòmica. Només és susceptible de pagament el règim AD (allotjament i desdejuni).

L'ajuda en concepte d'inscripció serà abonada sempre que es presente el rebut corresponent.

2.3. AJUDES DRAC ESTIU

2.3.1. Finalitat

Atorgar ajudes per a promoure la mobilitat de l'alumnat de Grau, de Màster oficial universitari i de Doctorat per a assistir als cursos o activitats d'estiu que promouen les universitats de la XVU.

2.3.2. Requisits

Podran ser persones beneficiàries d'aquestes ajudes l'alumnat de la UA que, dins del termini de presentació de sol·licituds curse estudis de Grau amb més de 45 crèdits superats, o que curse Màster oficial universitari o Doctorat. Igualment, haurà de ser alumnat de la UA durant la realització de l'activitat.

2.3.3. Termini i procediment de sol·licitud

El termini de sol·licitud s'iniciarà el 9 de maig i finalitzarà el 8 de juny.

Procediment de sol·licitud. La sol·licitud es presentarà únicament a través del formulari publicat en la següent pàgina web: [https://sri.ua.es/va/movilidad/drac.html](https://sri.ua.es/es/movilidad/drac.html)

2.3.4. Import de l'ajuda

En DRAC Estiu l'import màxim de l'ajuda queda fixat pel quadre [Annex 2](/Acuerdos/DescargarAnexoxId?idanexo=367143&idacuerdo=24262&idioma=es).

L'import de l'ajuda es destinarà a despeses de desplaçament, allotjament i matrícula; en cap cas s'inclouran les despeses de manutenció.

Els cursos a distància no són susceptibles de rebre ajuda de mobilitat.

Les despeses d'allotjament no poden sobrepassar la quantitat estipulada per la UA en la normativa aplicable a la liquidació de comissions de servei del Servei de Gestió Econòmica. Només és susceptible de pagament el règim AD (allotjament i desdejuni).

L'ajuda en concepte d'inscripció serà abonada sempre que es presente el rebut corresponent.

3. CRITERIS D'ADJUDICACIÓ DE LES SUBVENCIONS.

Per a la valoració i l'ordenació de les sol·licituds se seguiran els criteris següents:

- Prioritzar la participació en les activitats organitzades conjuntament per les universitats que formen part de la XVU.

- Afavorir l'equilibri territorial.

En el supòsit de situacions d'empat en la puntuació obtinguda, es prioritzaran les sol·licituds atesos els criteris de desempat següents:

1r - Nota mitjana ponderada ([Annex 3](/Acuerdos/DescargarAnexoxId?idanexo=367142&idacuerdo=24058&idioma=es)).

2n - Nombre de crèdits superats.

S'aplicaran aquests criteris fins a aconseguir el desempat. Si l'empat persisteix es farà per sorteig.

4. COMISSIÓ DE VALORACIÓ

Les sol·licituds seran avaluades per una comissió presidida per la Vicerectora de Relacions Internacionals i Cooperació per al Desenvolupament o persona en qui delegue.

La Comissió de Valoració titular estarà formada per:

- Presidenta: Vicerectora de Relacions Internacionals i Cooperació per al Desenvolupament

- Secretària: Subdirectora de Mobilitat d'Estudiants

- Vocal: Directora del Servei de Relacions Internacionals

La Comissió de Valoració suplent estarà formada per:

- President: Director del Secretariat de Mobilitat (responsable de la Coordinació Institucional Erasmus+)

- Secretària: Subdirectora de Gestió de Projectes de Mobilitat

- Vocal: Gestora en cap de Convocatòries i Gestió Econòmica

5. RESOLUCIÓ DE CONCESSIÓ

Les sol·licituds es resoldran durant els 15 dies posteriors a la finalització dels períodes de sol·licitud i els resultats es podran trobar en la pàgina del Servei de Relacions Internacionals corresponent a les beques DRAC: [https://sri.ua.es/va/movilidad/drac.html](https://sri.ua.es/es/movilidad/drac.html)

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases i les dades d'aplicació d'aquestes es faran en l'adreça web <https://sri.ua.es/va/movilidad/drac.html>, que substitueix la notificació a les persones interessades i produeix els mateixos efectes.

En aquesta mateixa direcció es troba la resta d'informació general referent a la convocatòria, els annexos, i l'accés a tota la normativa i legislació esmentada en aquesta.

Expirat el termini de presentació de sol·licituds, la Unitat de Mobilitat publicarà en la pàgina web la baremació provisional de cada sol·licitant i, si escau, les sol·licituds excloses provisionalment i els motius d'exclusió. Es concedirà un termini de deu dies hàbils perquè esmenen el defecte que n'haja motivat l'exclusió o al·leguen el que estimen convenient per a corregir qualsevol error que s'haja pogut produir respecte als criteris d'adjudicació. Transcorregut aquest termini i una vegada revisades les al·legacions, la Unitat de Mobilitat publicarà la baremació definitiva de cada persona sol·licitant i, si escau, les sol·licituds excloses de manera definitiva.

6. JUSTIFICACIÓ DE PERSONES BENEFICIÀRIES I PAGAMENT

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de l'any en què finalitze el termini de realització de l'activitat.

Les ajudes s'abonen amb posterioritat a la justificació de la realització de l'activitat sol·licitada dins del programa DRAC. S'abonaran les despeses reals fins al màxim establit.

La justificació es presentarà en la Servei de Relacions Internacionals, constant la següent documentació:

1. Original i còpia del certificat de l'organització de l'activitat, que acredita la participació.
2. Justificació original del resguard del pagament de la inscripció en l'activitat.
3. Comprovants originals de les despeses d'allotjament i transport. Cal excloure'n els transports interurbans.
4. Compromís de la persona beneficiària (declaració de no rebre cap altre finançament per al mateix concepte).
5. Còpia del document d'identitat, si no ha lliurat el document actualitzat anteriorment en la UA.
6. Model 145 (retencions d'IRPF).
7. Fitxer de tercers (formulari de dades personals i dades bancàries).

7. MARC LEGAL I PRESSUPOSTARI

Aquesta convocatòria es regeix, a més de per les normes establides en aquesta, per les Bases Reguladores que estableixen l'adjudicació d'ajudes DRAC per a estudiants en la UA (accions DRAC Hivern, Drac Formació Avançada i Drac Estiu), publicades en el BOUA de 24/02/2022 (<https://www.boua.ua.es/va/acuerdo/22563>).

7.1. Les ajudes econòmiques concedides estan constituïdes per fons propis de la UA. La dotació màxima corresponent a la UA és de 10.000 € i es troba consignada en l'aplicació 85.56.9O.02.58 del centre de despesa 5160 del Servei de Relacions Internacionals.

7.2. Aquesta dotació podrà incrementar-se a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003 de 17 de novembre. El pagament d'aquesta dotació està supeditat a la disponibilitat pressupostària de la UA.

7.3. La subvenció assignada a cada estudiant s'ajustarà al que disposa la Llei 38/2003 de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

7.4. El romanent no aplicat serà objecte de reintegrament al Vicerectorat que concedeix l'ajuda en acabar l'any natural següent al de la concessió. Aquest romanent haurà de revertir a la mateixa aplicació d'origen del centre de despesa 5160.

7.5. La percepció de l'ajuda és incompatible amb altres ajudes o pagaments que subvencionen els mateixos conceptes per a la mateixa activitat (a saber, allotjament, desplaçament o inscripció).

7.6. No s'atorgarà més d'una ajuda per persona i convocatòria.

8. PROTECCIÓN DE DADES

D'acord amb el que disposa la legislació vigent en matèria de protecció de dades, la UA tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la UA, i en el consentiment expressat en la sol·licitud de participació en aquesta.

Els drets en relació amb el tractament de les dades personals d'accés, rectificació i supressió, entre altres, s'exerciran mitjançant sol·licitud dirigida a la Gerència de la Universitat en el Registre General de la UA, o bé a través de la Seu Electrònica: <https://seuelectronica.ua.es/va/index.html>

La informació addicional i detallada sobre Protecció de Dades, els vostres drets i la Política de Privacitat de la UA, es pot consultar en l'enllaç següent: <https://seuelectronica.ua.es/va/privadesa.html>

9. RECURSOS

9.1. Contra la convocatòria, les bases i tots els actes administratius que se'n deriven, que esgoten la via administrativa, podeu interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

9.2. Davant de les actuacions definitives de la Comissió de Valoració, podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 5 de maig del 2022

La rectora,

PD de signatura, la vicerectora de Relacions Internacionals i Cooperació per al Desenvolupament

(Resolució de 22 de desembre del 2020)

Rosa María Martínez Espinosa

Documents annexos:
------------------

* [Descargar 24502\_23.- Drac\_Convocatoria\_2022\_BOUA\_ca\_ANEXO\_III.pdf](/Acuerdos/DescargarAnexoxId?idanexo=366970&idacuerdo=24493)
* [Descargar 24757\_23.- Drac\_Convocatoria\_2022\_BOUA\_va\_ANNEX\_III.pdf](/Acuerdos/DescargarAnexoxId?idanexo=367142&idacuerdo=24188)
* [Descargar 24849\_23.- Drac\_Convocatoria\_2022\_BOUA\_va\_ANNEX\_I\_i\_II.pdf](/Acuerdos/DescargarAnexoxId?idanexo=367143&idacuerdo=24095)
* [Descargar 24527\_23.- Drac\_Convocatoria\_2022\_BOUA\_ca\_ANEXO\_I\_Y\_II.pdf](/Acuerdos/DescargarAnexoxId?idanexo=367152&idacuerdo=24192)





[Carretera Sant Vicent del Raspeig s/n  
03030 Sant Vicent del Raspeig - Alacant  
 Tel. 98 193 3454 - Fax 02 820 5634](https://www.google.es/maps/@76.302150,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12620&trk=tyah&trkInfo=tarId%6I4518107133974%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)